OzLabs/hebrew-wiki-articles huggingface dataset:
מולה מלורי

אנה מרגרטה "מולה" ביורסטד מלורי (באנגלית: Anna Margrethe "Molla" Bjurstedt Mallory, 6 במרץ 1884 – 22 בנובמבר 1959) הייתה טניסאית נורווגית-אמריקאית מהטובות ביותר בהיסטוריה, שהחלה להשתתף בתחרויות ב ודורגה במקום 1 בעולם. היא זכתה ב-8 תוארי אליפות ארצות הברית (1915–1918, 1920–1922, 1926) שיא של כל הזמנים, בשני תארים בזוגות נשים (1915 ו-1916) וב-3 תארים בזוגות מעורבים (1917, 1922 ו-1923) ובסך הכל זכתה ב-13 תוארי גראנד סלאם, כולם באליפות ארצות הברית.

הייתה לאישה ספורטאית הראשונה שייצגה את נורווגיה ב (סטוקהולם 1912) תוך כדי שהיא זוכה במדליית ארד בטורניר טניס ליחידות.

== ביוגרפיה ==
מלורי היא בתם של אנה בנדיקטה ג'נסן (נולדה ב-1854) ושל מייג'ור אקסל יוהאן ביורסטדט (נולד ב-1848)

== חיים אישיים ==
ב-3 בספטמבר 1919 נישאה בניו יורק לברוקר, פרנקלין מלורי.

== הישגי גראנד סלאם ==
11 גמרים (8 ניצחונות ו-3 הפסדים)
{|class="sortable wikitable" style=font-size:97%
!תוצאה
!שנה
!width=200|אליפות
!משטח
!width=200|יריבה
!width=200|ניקוד
|-bgcolor="#CCCCFF"
| bgcolor="98FB98"|זכייה ||1915 || אליפות ארצות הברית הפתוחה || דשא|| הייזל הוצ'קיס וייטמן || 4–6, 6–2, 6–0
|-bgcolor="#CCCCFF"
| bgcolor="98FB98"|זכייה ||1916 || אליפות ארצות הברית הפתוחה || דשא|| לואיז האמונד ריימונד || 6–0, 6–1
|-bgcolor="#CCCCFF"
| bgcolor="98FB98"|זכייה ||1917 || אליפות ארצות הברית הפתוחה || דשא|| מריון ונדרהוף || 4–6, 6–0, 6–2
|-bgcolor="#CCCCFF"
| bgcolor="98FB98"|זכייה ||1918 || אליפות ארצות הברית הפתוחה || דשא|| אלינור גוס || 6–4, 6–3
|-bgcolor="#CCCCFF"
| bgcolor="98FB98"|זכייה ||1920 || אליפות ארצות הברית הפתוחה || דשא|| מריון זינדרסטין || 6–3, 6–1
|-bgcolor="#CCCCFF"
| bgcolor="98FB98"|זכייה ||1921 || אליפות ארצות הברית הפתוחה || דשא|| מרי בראון || 4–6, 6–4, 6–2
|-bgcolor="#CCFFCC"
| bgcolor="FFA07A"|הפסד בגמר ||1922 || וימבלדון ||דשא|| סוזאן לנגלן || 2–6, 0–6
|-bgcolor="#CCCCFF"
| bgcolor="98FB98"|זכייה ||1922 || אליפות ארצות הברית הפתוחה || דשא|| הלן וילס || 6–3, 6–1
|-bgcolor="#CCCCFF"
| bgcolor="FFA07A"|הפסד בגמר ||1923 || אליפות ארצות הברית הפתוחה ||דשא|| הלן וילס || 2–6, 1–6
|-bgcolor="#CCCCFF"
| bgcolor="FFA07A"|הפסד בגמר ||1924 || אליפות ארצות הברית הפתוחה ||דשא|| הלן וילס || 1–6, 3–6
|-bgcolor="#CCCCFF"
| bgcolor="98FB98"|זכייה ||1926 || אליפות ארצות הברית הפתוחה || דשא|| אליזבת ריין || 4–6, 6–4, 9–7
|}

== קישורים חיצוניים ==

* 

קטגוריה:טניסאיות אמריקאיות
קטגוריה:טניסאיות נורווגיות
קטגוריה:טניסאיות זוכות אליפות ארצות הברית הפתוחה בטניס
קטגוריה:ספורטאיות אולימפיות נורווגיות
קטגוריה:משתתפות אולימפיאדת סטוקהולם (1912)
קטגוריה:אמריקאיות שנולדו ב-1884
קטגוריה:אמריקאים שנולדו ב-1884
קטגוריה:נורווגים שנולדו ב-1884
קטגוריה:אמריקאיות שנפטרו ב-1959
קטגוריה:אמריקאים שנפטרו ב-1959
יחסי ניגריה – קוריאה הצפונית

יחסי ניגריה–קוריאה הצפונית הם היחסים הדו-צדדיים בין הרפובליקה הפדרלית של ניגריה לבין הרפובליקה העממית הדמוקרטית של קוריאה (DPRK).

== היסטוריה ==
היחסים הרשמיים בין קוריאה הצפונית לניגריה החלו בשנת 1976.<ref></ref> מאז התחממו היחסים עם כינונם של כמספר הסכמים לשיתוף פעולה. שתי המדינות חתמו על "מזכר הבנות" לגבי השקעות ושיתוף פעולה כלכלי ב-2012. משלחת ניגרית הגיעה לצפון קוריאה באותה השנה והניחה זרי פרחים על פסליהם של קים איל-סונג וקים ג'ונג-איל במרכז פיונגיאנג. המשלחת ביקרה גם בבית ילדותו של קים איל-סונג במגדל ג'וצ'ה ובמוזיאון הידידות הבין-לאומית. בשנת 2014 שתי המדינות חתמו על הסכם לשיתוף פעולה כלכלי על מנת להחליף מידע בכל הקשור לטכנולוגיית מידע. ההסכם גם קידם שיתוף פעולה אקדמי ומחקרי. שגריר צפון קוריאה בניגריה, ג'ון טונג צ'ול, הצהיר במעמד החתימה כי הוא תמך בניגריה בהפיכתה לחברה קבועה במועצת הביטחון של האו"ם.

בשנת 2018 השגריר הצפון-קוריאני הבטיח להמשיך ולחזק את הקשרים עם ניגריה במהלך חגיגת יום הולדתו ה-106 של קים איל-סונג באבוג'ה.<ref></ref>

ב-17 ביוני 2020, במהלך התפרצות מגפת הקורונה, שתי המדינות חתמו על הסכמים לשיתוף פעולה בתחום בריאות הציבור.<ref></ref> בשנת 2021 מקור אנונימי דיווח כי ישנם צפון קוריאנים שעדיין עובדים בניגריה, למרות האיסור של האומות המאוחדות. האיסור הגיע מכוונה להגביל את המקורות הכספיים של תוכנית הגרעין הצפון קוריאנית. ניגריה טענה כי נמצאים בה כמה עשרות עובדים צפון קוריאנים המסייעים למערכת הבריאות המקומית.<ref></ref>

== סחר ==
צפון קוריאה ייצאה סחורות בשווי 2.5 מיליון דולר לניגריה ב-2019. הייצוא המשמעותי ביותר היה פוליפרופילן. ניגריה ייצאה לצפון קוריאה סחורה בשווי של 505,000 דולר, כשהנפוצות שבהן הן נחושת ואלומיניום.<ref></ref>

== אגודת הידידות ניגריה-קוריאה הצפונית ==
אגודת הידידות ניגריה-קוריאה הצפונית היא ארגון פוליטי בניגריה בראשות המזכ"ל ד"ר אלחסן ממאן מוחמד, אשר טען ב-2014 שלארגון יש בין 2,000-2,500 חברים רשמיים ועוד כ-10,000 עוקבים בלתי רשמיים. מספרים אלו מעולם לא אומתו על ידי גורם חיצוני. הארגון נוסד בסוף שנות ה-70.

== נציגויות דיפלומטיות ==
* ניגריה מחזיקה בקוריאה הצפונית שגרירות בפיונגיאנג.<ref></ref>
* קוריאה הצפונית מחזיקה בניגריה שגרירות בלאגוס.<ref></ref>

== ראו גם ==
* יחסי החוץ של קוריאה הצפונית

== הערות שוליים ==
יחסי אוזבקיסטן–קניה

יחסי אוזבקיסטן–קניה הם היחסים המורכבים שבין אוזבקיסטן לבין קניה.

== סקירה כללית ==
שתי המדינות לא כוננו אף פעם יחסים דיפלומטיים ואין קשר דיפלומטי מעשי בין השתיים. עם זאת, לא מתקיימת עוינות בין השתיים, והמדינות משתפות פעולה בארגונים בינלאומיים, ובכלל זה האו"ם.

== נציגויות דיפלומטיות ==
* אוזבקיסטן אינה מיוצגת בקניה, הן בדרג השגרירות והן בדרג הקונסולרי.
* קניה אינה מיוצגת באוזבקיסטן, הן בדרג השגרירות והן בדרג הקונסולרי.

== קישורים חיצוניים ==
מרכז הפצה

מרכז הפצה ב[[הרטפורדשייר, הממלכה המאוחדת]]
מרכז הפצה (מכונה גם מרכז לוגיסטי או מרלו"ג) הוא מתחם המשמש יצרנים, סיטונאים וקמעונאים לקליטה, לאחסון קצר מועד, להכנה להפצה ולשילוח של סחורות. הרעיון המרכזי של מרכז הפצה הוא לאפשר מענה מהיר לדרישת הלקוחות על ידי ריכוז כמות גדולה של מוצרים במיקום קרוב ונגיש.

== שיטת פעולה ==
למרכז הפצה מגיעים מוצרים מוגמרים בכמויות גדולות. מרכז ההפצה הפשוט ביותר הוא של יצרן ולו מפעל אחד: במקרה זה, מגיעים כל המוצרים המיוצרים במפעל אל מרכז ההפצה בשינוע מרוכז - למשל במכולות בהובלה ימית או רכבת או במשאיות.

במרכז ההפצה הסחורה נפרקת, ממויינת, ומאוחסנת בתנאים נאותים עד לשילוחה ללקוח.

כאשר מתקבלת הזמנה מלקוח, המוצרים הכלולים בהזמנה מלוקטים מרחבי מרכז ההפצה, נארזים על משטחים המסומנים בנתונים על היעד ועל תכולתם, ומועמסים על אמצעי השינוע שמעביר אותם ללקוח.

מרכזי הפצה שמשמשים תאגידי ייצור (הכוללים מפעלים רבים), סיטונאים וקמעונאים, יקבלו בדרך כלל סחורות ממספר מקורות.

== סוגים ומתקנים ==
מרכזי הפצה צריכים להתאים לסוג הסחורות בהם הם מטפלים. קיימים מרכזי הפצה בשטח פתוח, במבנה סגור, מרכזים הכוללים מתקני קירור שונים - חדרי הקפאה וקירור בטמפרטורות שונות, בקרת לחות, אמצעי אחסון לחומרים מסוכנים, ועוד.

מרכזי הפצה כוללים אמצעי אחסון כמדפים, משטחים, ארגזים וחומרי עזר וכלים כעגורנים, מלגזות, ניילון נצמד ועוד.

מרכזי הפצה מתקדמים מפעילים מערכת אחסון אוטומטית .

ישנן חברות רבות שבבעלותן מרכז הפצה אחד או רבים. מנגד, ישנן חברות המשתמשות במרכזי הפצה במיקור חוץ. כעיקרון, הכדאיות הכלכלית של הפעלת מרכז הפצה "פרטי" עולה ככל שהיקף הפעילות גדל. לעיתים, מעניקות חברות המפעילות מרכזי הפצה משל עצמן שירותי מיקור חוץ לגופים אחרים על מנת להגדיל את ניצול היכולות של המרכז, וכך גם להגדיל את רווחיהן.

מרכזי הפצה מופעלים גם על ידי גופים שאינם מסחריים - למשל צבא, מערכות בריאות, חברות תשתית וכדומה.

=== 3PL ===
שירותי 3PL (ר"ת 3rd Party Logistics, לוגיסטיקת צד שלישי) הם שירותי מרלוג הניתנים במיקור חוץ. בניגוד למיקור חוץ הניתן כתוצאה מרצון לנצל עודף משאבים, חברות 3PL מתמחות בעצם הפעלת מרכזי הפצה: הן לא מחזיקות בבעלות כלשהי על המוצרים שהן מפיצות, אך מבצעות את כלל הפעילויות הלוגיסטיות המתבקשות על ידי הלקוח השוכר את שירותיהן. על פי נתוני חברת הייעוץ Armstrong & Associates, היקף השימוש של 500 החברות הכלולות בדירוג החברות של כתב העת פורצ'ן בשירותי 3PL עלה מ-46% בשנת 2001 ל-90% ב-2017.

שירותי 3PL קיימים מאז שנות ה-70 של המאה ה-20. בתחילת המאה ה-21, היה לשירותי 3PL חלק מכריע בהתפתחות המסחר האלקטרוני.

=== גודל והיקף פעילות ===
מרכזי הפצה משתרעים על שטחים העולים בדרך כלל על 5,000 מ"ר. בשנת 2015 נפתח מרכז ההפצה של נייקי בטנסי, ארצות הברית, על שטח של 300 דונם.

גודל מרכז ההפצה תלוי מאוד בכמות ובמרחק מהלקוחות אותם הוא משרת. מרכז הפצה גדול עשוי לקבל ולשלוח מעל עשרת אלפים מטענים מדי שנה. במרכזי הפצה של רשתות נהוג שיש ימי הפצה קבועים לכל סניף וכל סניף מקבל משלוח באופן קבוע ביום המיועד, לעיתים גם יותר מיום אחד בשבוע ועד לחלוקה מדי יום. כשהמרכז משרת לקוחות חיצוניים, ימי ההפצה יהיו קבועים אך משלוח יועבר רק כנגד הזמנת סחורה.

== ראו גם ==
*מחסן
*תחנת סחר

==קישורים חיצוניים==

* אוריון אבידן, [http://www.lgi.co.il/magazine/134/#40 שירותי 3PL - מחסן משודרג ותו לא?], שרשרת האספקה, גיליון 134 - אפריל 2021
* 

==הערות שוליים==

קטגוריה:לוגיסטיקה
קטגוריה:ניהול מלאי
קטגוריה:אחסון
יחסי נמיביה – קוריאה הצפונית

יחסי נמיביה–קוריאה הצפונית הם היחסים הדו-צדדיים בין נמיביה לרפובליקה העממית הדמוקרטית של קוריאה (DPRK). אף אחת מהמדינות לא מפעילה שגרירות בבירותיהן, אם כי לקוריאה הצפונית הייתה בעבר שגרירות בווינדהוק, שנסגרה ב-1994.<ref></ref>

== היסטוריה ==
במהלך מלחמת העצמאות של נמיביה (1966–1990) צפון קוריאה סיפקה תמיכה משמעותית לצבא השחרור העממי של נמיביה (PLAN), הזרוע החמושה של ארגון העם של דרום מערב אפריקה (SWAPO). כמו מדינות פרו-סובייטיות רבות אחרות במהלך המלחמה הקרה, רבים מחברי SWAPO נסעו לפיונגיאנג על מנת לקבל הכשרה צבאית.<ref></ref><ref></ref>

היחסים נותרו הדוקים לאחר עצמאותה של נמיביה ב-1990. הנשיא הראשון של המדינה, סם נוג'ומה, היה מקורב במיוחד לקוריאה הצפונית. הוא אף קיבל עיטור אזרחי גבוה מצפון קוריאה ב-1992. חברת הבנייה הלאומית של צפון קוריאה השקיעה במספר פרויקטים בנמיביה - כמו אקר הגיבורים, אנדרטת מלחמה אשר נפתחה ב-2002 בווינדהוק. המאפיינים הפיזיים של האנדרטה שנבנתה בצורת חייל לא ידוע דווחו כדומים מאוד לאלו של נוג'ומה. חברת הבנייה אחראית גם על השיפוצים בביתו הפרטי של נוג'ומה, וכמו כן, גם על מספר פרויקטים גדולים אחרים, ביניהם אנדרטת העצמאות של ווינדהוק, המעון הרשמי של נשיא נמיביה ומוזיאון עצמאות שכולל פסל של הנשיא נוג'ומה.<ref></ref><ref></ref>

יורשו של נוג'ומה, הנשיא היפיקפוניה פוהאמבה שמר על היחסים הקרובים עם קוריאה הצפונית. ב-2008 ביקר קים יונג-נאם, יושב ראש נשיאות אספת העם העליונה, בנמיביה ונפגש עם הנשיא. בין שתי המדינות נחתמו מספר הסכמים בכדי לתחזק, בין היתר, את שיתוף הפעולה הדו-צדדי בנושאי סחר, מסחר, תחבורה, אנרגיה והגנה. לאחר מותו של קים ג'ונג-איל ב-2011, ממשלת נמיביה הצהירה כי פטירתו לא תשפיע על יחסי נמיביה-קוריאה הצפונית. בשנת 2012, דווח כי נמיביה ביקשה מקוריאה הצפונית לבנות 13 "מיני-מעונים רשמיים" בכל אחד ממחוזות המדינה עבור הנשיא פוהאמבה, מהלך יקר מאוד שהתקבל עם ביקורת מיידית. ב-2016 אושר כי שיתוף הפעולה הצבאי נמשך.

== ראו גם ==
* יחסי החוץ של קוריאה הצפונית

== הערות שוליים ==
אברהם עבר הירשוביץ

הרב אברהם עבר הירשוביץ (ת"ר, 1840 - י"א בתשרי תרפ"ה, 1924) היה רב במספר קהילות בארצות הברית ובאוסטרליה. כמו כן חיבר מספר ספרים, בהם שו"ת 'בית אברהם'.

== ביוגרפיה ==
אברהם עבר הירשוביץ נולד בליטא והיה מתלמידי הרב יצחק אלחנן ספקטור, ובהשפעתו התקרב לתנועת "חיבת ציון". לאחר פרעות הסופות בנגב ברוסיה בשנת תרמ"א (1881), נשלח בשנת תרמ"ד (1884) על ידי הרב יצחק אלחנן, הנצי"ב ורבנים נוספים לאנגליה, על מנת להביא לעליה לארץ ישראל. בפועל התוכנית לא צלחה, ובשנת תרמ"ו (1886) התמנה למפקח בבית מחסה ליהודים מהגרים במזרח לונדון. בשנת תרמ"ח (1888) היה ממייסדי חברת "חובבי ארץ", שנועדה ליסוד מושבות בארץ ישראל. גם תוכנית זו לא הביאה לכדי פעילות ממשית. נשא הספד בבית הכנסת בקהילתו לבנימין זאב הרצל, ממנו משתמע כי היה מעריץ נלהב שלו.<ref></ref>

בשנת תרנ"א (1891) היגר למלבורן שבאוסטרליה, בה כיהן כרב ומו"צ בקהילת "שומרי אמונים" ופעל רבות לחיזוק המצב הרוחני, בין היתר בהקמת מקווה, סידור עניין השחיטה, וגיור של נשים נוכריות שנישאו ליהודים בנישואי תערובת. ביום שני, פרשת דברים שנת תרנ"ד (1894) עזב את העיר סידני שבאוסטרליה<ref></ref> ועבר לכהן כמו"צ בסן פרנסיסקו ואחר כך בניו יורק בבורו פארק, שתיהן בארצות הברית. בהמשך התמנה לרבה של טולדו שבאוהיו. בשנת תרפ"ב (1922) עלה לארץ ישראל, ושם נפטר בי"א בתשרי ה'תרפ"ה, ונקבר בהר הזיתים.

הרב הירשוביץ עמד בקשרי מכתבים עם רבנים שונים, בהם הרב יצחק אלחנן ספקטור, שנחשב לאחד מגדולי הדור באותה תקופה. כמו כן בעודו משמש כרב באוסטרליה (תרנ"ד), התכתב עם הרב שמואל סלנט על המצב הרוחני הקשה של היהדות המקומית. בהגיעו ארצה בסוף ימיו, היה מבאי ביתו של הרב אברהם יצחק הכהן קוק.

נפטר בירושלים בי"א בתשרי תרפ"ה, בין המספידים היה רב יוסף חיים זוננפלד, רבה של העדה החרדית בירושלים.<ref></ref>

== ספריו ==
* שו"ת בית אברהם, יצא לאור בשנת תרס"ח (1908)
* בית מדרש שמואל, ובו דרושים על ימים נוראים ונושאים נוספים
* אוהל שרה (באנגלית) על הלכות הקשורות לנשים, נדפס בשנת תרע"ז (1917)

== לקריאה נוספת ==
* אנציקלופדיה של הציונות הדתית, כרך ב, עמ' 87 והלאה
* אנציקלופדיה לתולדות חכמי ארץ ישראל, כרך ג, עמ' קפב
* "דורשי ציון בפועל", עמ' 218
* [https://mountofolives.co.il/he/deceased_card/%D7%90%D7%91%D7%A8%D7%94%D7%9D-%D7%A2%D7%91%D7%A8-%D7%94%D7%99%D7%A8%D7%A9%D7%95%D7%91%D7%99%D7%A5/#gsc.tab=0 תמונת קברו], אתר עיר דוד

==הערות שוליים==

קטגוריה:רבנים ליטאים
קטגוריה:רבנים אוסטרלים
קטגוריה:רבנים אמריקאים
קטגוריה:מהגרים מליטא לארצות הברית
קטגוריה:תלמידי הרב יצחק אלחנן ספקטור
קטגוריה:אמריקאים שנולדו ב-1840
קטגוריה:אמריקאים שנפטרו ב-1924
יחסי אוזבקיסטן–נורווגיה

יחסי אוזבקיסטן–נורווגיה הם היחסים הדיפלומטיים בין אוזבקיסטן לנורווגיה.

== סקירה כללית ==
אוזבקיסטן כוננה יחסים דיפלומטיים עם נורווגיה ב-10 ביוני 1992. ב-4 בנובמבר 2019, הסיבוב השני של התייעצויות פוליטיות בין-משרדיות אוזבקיסטן–נורווגיה נערך במשרד החוץ של הרפובליקה של אוזבקיסטן. בראש המשלחת של אוזבקיסטן עמד סגן שר החוץ דילשוד אחטוב, ובראש המשלחת הנורווגית עמד אודון הלבורסן, מזכיר המדינה של משרד החוץ. בפגישה נסקרו היחסים בין שתי המדינות במישור הפוליטי, המסחרי-כלכלי, התרבותי-הומניטרי, החינוכי וזכויות האדם, ונידונו כיוונים מבטיחים להמשך פיתוח היחסים בין אוזבקיסטן לנורווגיה. כמו כן, הועלו הצעות למסד שיתוף פעולה, בעיקר, להקמת קבוצות שיתוף פעולה בפרלמנטים של שתי המדינות על בסיס שוויון. המשלחות של שתי המדינות החליפו דעות על ההיבטים המעשיים של שיתוף פעולה בתוך ארגונים בינלאומיים גלובליים ואזוריים. החלטות "חיזוק שיתוף הפעולה האזורי והבינלאומי להבטחת שלום, יציבות ופיתוח עקבי באזור מרכז אסיה" ו"נאורות וסובלנות דתית" שאומצו על ידי העצרת הכללית של האו"ם ביוזמת אוזבקיסטן ואזור מפרץ ארל. בתום הפגישה פורסם כי שני הצדדים מעוניינים להמשיך באופן שוטף את ההידברות בין משרדי החוץ.

== נציגויות דיפלומטיות ==
* אוזבקיסטן מיוצגת בנורווגיה באמצעות שגרירותה בלונדון, הממלכה המאוחדת.
* נורווגיה מיוצגת באוזבקיסטן באמצעות שגריר שאינו תושב הממוקם באוסלו.

== קישורים חיצוניים ==

== הערות שוליים ==
יחסי גינאה–טורקיה

יחסי גינאה-טורקיה הם היחסים הדו-צדדיים שבין גינאה לטורקיה.

== סקירה כללית ==
גינאה פתחה את השגרירות שלה באנקרה וטורקיה פתחה את השגרירות שלה בקונאקרי ב-2013.<ref name="auto"></ref>

בשנת 1958 הפכה גינאה למושבה האפריקאית הצרפתית שמדרום לסהרה היחידה שהצביעה בעד עצמאות.<ref name="auto3">Adebajo, Adekeye, and Ismail Rashid. West Africa's Security Challenges: Building Peace in a Troubled Region. Boulder, Colo.: Lynne Rienner, 2004.</ref> ראש הממשלה הקולוניאלי האחרון של גינאה אחמד סקו טורה הפך לנשיא גינאה הראשון לאחר עם עצמאות המדינה.<ref name="auto2">Nwaubani, Ebere. The United States and Decolonization in West Africa, 1950–1990. Rochester, N.Y.: University of Rochester Press, 2001</ref> עצמאותה של גינאה לוותה בעימותים רבים עם השלטון הצרפתי. צרפת אף איימה על שותפות נאט"ו טורקיה וארצות הברית שאם הן יספקו סיוע כלשהו לגינאה או יקימו עמה קשרי סחר כלשהם, צרפת תעזוב את נאט"ו.<ref name="auto1">Morrow, John H. First American Ambassador to Guinea. New Brunswick, N.J.: Rutgers University Press, 1968.</ref> בעקבות האולטימטום, טורקיה גינתה את המדיניות הצרפתית, אך נמנעה ממתן סיוע לגינאה.<ref name="auto1" /> בסופו של דבר דיניאה נתמכה על ידי ברית המועצות, ועד תום המלחמה הקרה היו לטורקיה יחסים דיפלומטיים מוגבלים ביותר עם המדינה.<ref name="auto3" />

נפח הסחר בין שתי המדינות עמד על כ-136.7 מיליון דולר בשנת 2019.<ref name="auto" /> ישנן טיסות ישירות מאיסטנבול לקונאקרי מאז 30 בינואר 2017.<ref name="auto" /> קרן מעריף הטורקית מפעילה כיום 5 בתי ספר בגינאה.<ref name="auto" /> טורקיה אף מעניקה מלגות לסטודנטים בגינאה מאז 1992.<ref name="auto" />

== ראו גם ==
* יחסי החוץ של טורקיה

== הערות שוליים ==
הארי אנג'למן

הארי אנג'למן (13 באוגוסט 1915 - 8 באוגוסט 1996)<ref name="rcp">[https://history.rcplondon.ac.uk/inspiring-physicians/harry-angelman Harry Angelman], Munk's Roll, accessed September 2010</ref> היה רופא ילדים בריטי שגילה את תסמונת אנג'למן ועל שמו היא נקראת.

== ביוגרפיה ==
אנג'למן נולד בבירקנהד, מרזיסייד, ב-1915, הוא החמישי מששת ילדיהם של סמואל ואליזבת אנג'למן. הוא למד במכון בירקנהד ובאוניברסיטת ליברפול. הוא החליט להתמחות ברפואת ילדים בעקבות החשיפה שלו לבריאות הלקויה של ילדים בעירות תעשייתיות.<ref name="rcp" /> לאחר סיום הלימודים וההתמחות התחיל אנג'למן לעבוד בבית החולים לילדים בות' הול, מנצ'סטר. לאחר מכן עבר לעבוד בבית החולים לילדים של המלכה מרי, קרשאלטון. בבית החולים שוכנו מאות ילדים, שרבים מהם סבלו משחפת וממחלות לב, בבונגלו<nowiki/>אים. במהלך הבליץ' על לונדון הגיעו עוד ילדים לבית החולים.<ref name="rcp" />

במהלך מלחמת העולם השנייה התנדב הארי לחיל הרפואה של הצבא הבריטי. בהתחלה הוא שירת בבתי חולים צבאיים באנגליה ואז הוא העובר לאזור המזרחי של המלחמה, שם שירת בהודו. בין השאר הוא היה הרופא של שבויי המלחמה האיטלקים.<ref name="rcp" />

לאחר שחרורו מהצבא הוא התחיל לעבוד בבית החולים סנט מרי אבוט בלונדון. לאחר מכן הוא עבר לעבוד כרשם בכיר בבית החולים המלכותי ליברפול לילדים.<ref name="rcp" />

בשנת 1950 הוא מונה לרופא ילדים יועץ בקבוצת בתי החולים וורינגטון.<ref name="rcp" />

ב-1964 הארי התחתן עם אודרי, מרצה, פסנתרנית וסופרת. בזמנו הפנוי התעסק הארי בתחביביו: נגרות, רתכות, צילום ואיטלקית.<ref name="rcp" /> אנג'למן נפטר ב-8 באוגוסט 1996, בגלל גידול במעי הגס.<ref name="bmj">[http://www.bmj.com/content/314/7075/231.extract Obituary], British Medical Journal</ref>

== הערות שוליים ==

קטגוריה:רופאים בריטים במאה ה-20
קטגוריה:רופאי ילדים
קטגוריה:בריטים שנולדו ב-1915
קטגוריה:בריטים שנפטרו ב-1996
יחסי אוזבקיסטן–סרביה

יחסי אוזבקיסטן–סרביה הם היחסים הדיפלומטיים בין אוזבקיסטן לסרביה.

== סקירה כללית ==
אוזבקיסטן כוננה יחסים דיפלומטיים עם סרביה ב-18 בינואר 1995. היחסים בין המדינות טובים וידידותיים, ללא בעיות פתוחות. שני הצדדים מביעים עניין בחילופי ביקורים ובפגישות תכופות יותר בין פקידי שתי המדינות.

== יחסים כלכליים ==
שיתוף הפעולה הכלכלי צנוע ומתבסס על סחר בסחורות. בשנת 2021 הסתכם הסחר הכולל בסחורות בכ-4,862 מיליון דולר (4,126 מיליון אירו), כאשר היצוא הסרבי הסתכם ב-3,707 מיליון דולר (3,138 מיליון אירו) והיבוא ב-1,155 מיליון דולר (988 אלף אירו). בשנת 2020 עמד הסחר הכולל בין שתי המדינות על 2.5 מיליון דולר, מתוכם היצוא מסרביה 2.02 מיליון דולר, והיבוא כ-490 אלף דולר. בשנת 2019 רמת הסחר הכוללת בסחורות הייתה מעט פחות מ-2 מיליון דולר, מתוכם היצוא הסרבי הסתכם ב-1.2 מיליון דולר, והיבוא בכ-73,000 דולר.

סרביה מייצאת לאוזבקיסטן בעיקר חומרים מובנים לעבודות גמר בבנייה מעץ, זכוכית ומתכת, וכן רהיטים, סידן, פוספטים, שיש, תירס ועוד. מנגד, סרביה מייבאת מאוזבקיסטן בעיקר כותנה ושעועית.

== נציגויות דיפלומטיות ==
* אוזבקיסטן מיוצגת בסרביה באמצעות שגרירותה בווינה, אוסטריה.
* סרביה מיוצגת באוזבקיסטן באמצעות שגרירותה במוסקבה, רוסיה.

== קישורים חיצוניים ==

== הערות שוליים ==
יחסי הונדורס–סין

יחסי הונדורס–סין הם היחסים הדיפלומטיים בין הרפובליקה העממית של סין לרפובליקת הונדורס.

== סקירה כללית ==
שתי המדינות מעולם לא כוננו יחסים דיפלומטיים. הונדורס כוננה יחסים דיפלומטיים עם הרפובליקה של סין מאז 1941 ושמרה עליהם עד היום עם טאיוואן. העניינים הרלוונטיים של הונדורס נמצאים בסמכות השיפוט של שגרירות הרפובליקה העממית של סין בקוסטה ריקה. להונדורס הייתה בעבר קונסוליה כללית בהונג קונג הבריטית, אך היא נסגרה לפני מסירתה של הונג קונג לסין. הונדורס תכננה בעבר לסגור כמה שגרירויות וקונסוליות הממוקמות במדינות אמריקה הלטינית ב-2011, ולהשתמש בכספי ההפעלה שלה כדי להקים משרד לפיתוח סחר חצי רשמי ברפובליקה העממית של סין, אולם זה לא יצא בסופו של דבר אל הפועל.

בינואר 2015, ממלא מקום שר החוץ של הונדורס אוצ'ואה הגיע לסין כדי להשתתף בפגישת השרים הראשונה של פורום סין-CELAC. בין 21 ל-22 בינואר 2018, משלחת מהונדורס השתתפה בפגישת השרים השנייה של פורום סין-CELAC שהתקיימה בסנטיאגו, צ'ילה.

ב-11 במאי 2021, נשיא הונדורס, חואן אורלנדו ארננדס, הצהיר כי על מנת לקבל חיסון לנגיף הקורונה, הונדורס עשויה להקים משרד סחר בסין, ותפעל בהתייחס להצעות שהועלו על ידי הצד הסיני. למצוא "גשר דיפלומטי", אך מאוחר יותר ביקר בטאיוואן ערב התפטרותו בנובמבר, תוך שימת דגש על הקשר האיתן עם הרפובליקה של סין. בבחירות הכלליות ב-2021 בהונדורס, המועמד של ארגון החירות והשיקום, Hiomara Castro, התחייב לפתוח ביחסים דיפלומטיים עם סין אם הבחירות יצליחו, אך צוות הקמפיין שלו הצהיר מאוחר יותר כי הוא ישמור על יחסים דיפלומטיים עם טאיפיי.

== יחסי סחר ==
בשנת 2016 עמד היקף הסחר בין שתי המדינות על 748 מיליון דולר, מתוכם סין ייצאה 720 מיליון דולר וייבאה 28 מיליון דולר, ירידה של 16.12%, 15.88% ו-21.86% בהתאמה בהשוואה לתקופה המקבילה בעבר.

== הערות שוליים ==
ב.מ.וו סדרה 4

ב.מ.וו סדרה 4 היא סדרת מכוניות מנהלים קומפקטיות המיוצרות על ידי ב.מ.וו מאז 2013. סדרה 4 נוצרה עם התפצלות דגמי הקופה (2 דלתות) והקבריולה (גג נפתח) של סדרה 3, לסדרה חדשה ונפרדת. בשנת 2020 הושק הדור השני של סדרה 4. שני הדורות יוצרו בשלוש סגנונות מרכב: קופה, קבריולה וגראן קופה. סגנון המרכב של סדרה 4 דומה מאוד לזה של ב.מ.וו i4 החשמלית.<ref></ref> ב.מ.וו M4 היא הגרסה בעלת הביצועים הגבוהים של סדרה 4. הדור הראשון של ה-M4 נקרא F82/F83 ומשתמש באותו מנוע בנזין אינליין 6 מוגדש טורבו כמו ה-F80/F81 M3.

המנועים הזמינים לדור הראשון היו מנועי טורבו אינליין 3, אינליין 4 ואינליין 6 המונעים באמצעות בנזין או דיזל. לדור השני הוצגה מערכת הנעה היברידית נטענת. בהתאם לדורות המקבילים של סדרה 3, מערכת ההנעה של סדרה 4 היא הנעה אחורית או הנעה לכל הגלגלים ("xDrive").

== דור ראשון (F32/F33/F36) ==
מכונית הקונספט המקורית של סדרה 4 נחשפה בינואר 2013 בתערוכת הרכב הבין-לאומית של אמריקה הצפונית שבדטרויט, מישיגן.<ref></ref><ref></ref>

הדור הראשון של סדרה 4 מורכב בשלושה סגנונות:
* קופה 2 דלתות (F32)
* קבריולה 2 דלתות (F33)
* גראן קופה (F36)

דור זה מיוצר מאז 2014 ולעיתים קרובות מכונה ביחד F32. ה-F32 הוצגה כיורשת של דגמי ה-E92/E93 קופה/קבריולה של הדור החמישי של סדרה 3. ה-F32 מיוצר לצד - וחולק תכונות רבות עם הסדרה 3. כמו במגוון ה-F30 3 סדרה, ה-F32/F33/F36 מונע על ידי מנועי טורבו בנזין ודיזל עם 3 צילינדרים (בנזין בלבד), 4 צילינדרים ו-6 צילינדרים.

הדגמים בעלי הביצועים הגבוהים הם דגמי M4 (F82/F83*, אשר הוצגו בתחילת 2014.<ref></ref> הם מונעים על ידי מנוע S55, מנוע בהרכב אינליין 6 מוגדש טורבו.<gallery widths="200" heights="110">
קובץ:2016 BMW 428i (F32) Luxury Line coupe (2018-08-06) 01.jpg|BMW סדרה 4 קופה (F32)
קובץ:2018 BMW 420i M Sport Automatic 2.0 Front.jpg|BMW סדרה 4 גג נפתח (F33)
קובץ:2018 BMW 420i xDrive Gran Coupe Sport 2.0 Front.jpg|ב.מ.וו סדרה 4 גראן קופה (F36)
</gallery>

== דור שני (G22/G23/G26; 2020) ==
הדור השני של סדרה 4 מורכב מסגנונות הגוף הבאים:
* קופה 2 דלתות (G22)
* קבריולה 2 דלתות (G23)
* גראן קופה (G26)

דור זה הושק ביוני 2020 ונמצא כעת בייצור. ה-G22/G23/G26 ייוצר לצד - וישתף תכונות רבות עם - סדרת G20 3. כמו בטווח ה-G20 סדרה 3, ה-G22/G23/G26 יופעל על ידי מנועי טורבו בנזין ודיזל.

בניגוד לקודמתה, לסדרה 4 החדשה יש שינוי עיצובי משמעותי על סדרה 3, כדי להבחין בין שני הדגמים ולהניע מעלה את סדרה 4. השינויי העיצובי הבולט הוא "גריל הכליות" הגדול שבחזית, אשר נוצר בהשראת הב.מ.וו 328 של שנות ה-30.<ref name="BMW M"></ref><gallery widths="200" heights="110">
קובץ:2020 BMW 420i Sport Automatic 2.0.jpg|BMW סדרה 4 קופה (G22)
קובץ:BMW G23 IMG 5701.jpg|BMW סדרה 4 גג נפתח (G23)
קובץ:BMW G26 IMG 6158.jpg|ב.מ.וו סדרה 4 גראן קופה (G26)
</gallery>

== פרסים ==
בינואר 2021, הב.מ.וו 420i M ספורט (חבילת M ספורט פרו) נבחרה לקופה של השנה על ידי מגזין What Car?.<ref></ref> בביקורת על המכונית הוענקו למכונית חמישה כוכבים.<ref></ref>

== קישורים חיצוניים ==

== הערות שוליים ==

קטגוריה:מכוניות קבריולה
קטגוריה:מכוניות קופה
קטגוריה:דגמי מכוניות שהושקו ב-2014
יחסי איראן–ליטא

יחסי איראן–ליטא הם היחסים הדיפלומטיים בין איראן וליטא.

== היסטוריה ==
ההיסטוריה של יחסי התרבות בין הרפובליקה האסלאמית של איראן לרפובליקה של ליטא מתחילה ב כאשר נוצרו קשרים ראשונים בין איראן ל. במהלך אותה תקופה, היחסים הבילטרליים היו יותר פוליטיים וכלכליים; עם זאת, כאשר איראן שלטה בדרך המשי, שיתוף הפעולה התרבותי הפך הכרחי ליחסים בין איראן וליטא.

עקב מגעים ישירים עם הציוויליזציה האיראנית לאורך ההיסטוריה והשפעה עקיפה מהתרבות הפרסית דרך מדינות שלישיות באסיה התיכונה ואף באזור הבלקן כשהייתה חלק מהתרבות והציוויליזציה הפרסית הגדולה, ליטא הושפעה מהתרבות האיראנית. הקשרים התרבותיים הראשונים בין שתי המדינות נוצרו בתחום השפה והעניין בקרב תושבי ליטא בלימוד שפות המזרח כולל השפה הפרסית. נטען שלראשונה, השפה הפרסית נלמדה באוניברסיטת וילנה, אחת האוניברסיטאות הגדולות באירופה, בשנת 1826. למרות שהוראת פרסית ושפות מזרחיות אחרות כמו ערבית הופסקה זמן קצר לאחר סגירת אוניברסיטת וילנה, המזרחנים הליטאים המשיכו ללמוד את השפה הפרסית. המזרחן הליטאי הנודע, אלכסנדרס צ'ודצ'קה, שהיה מתרגם בשגרירות הצרפתית והרוסית באיראן לפני 1850, חיבר ותירגם ספרים רבים על איראן. למעשה, תרם רבות לקידום השפה והתרבות הפרסית בליטא.

הסכם שיתוף הפעולה התרבותי החשוב והרשמי הראשון בין איראן וליטא נחתם ב-1930 תחת הסכם הידידות. על סמך הסכם זה, השפה הפרסית הוסדרה ללמד באוניברסיטת וילנה. עם זאת, זה קרה רק בשנת 1990 כאשר ליטא הכריזה על עצמאות. המרכז למזרחיות של ליטא מלמד את השפה הפרסית לתלמידים מאז 2006.

נכון לעכשיו, אוניברסיטת טהראן ואוניברסיטת וילנה מקיימות שיתוף פעולה במסגרת מזכר הבנות שנחתם בשנת 2008. בהתבסס על מזכר הבנות זה, אוניברסיטת טהראן מחויבת לספק שבתון ולהציע לטווח קצר מלגות ארוכות טווח לסטודנטים ליטאים שרוצים ללמוד את השפה והתרבות הפרסית.

ב-2 במרץ 2023 הודיע שר החוץ הליטאי גבריאליוס לנדסברגיס כי ארצו תתמוך בסנקציות דיפלומטיות וכלכליות על איראן ובנוסף תגדיר את משמרות המהפכה כארגון טרור.

== נציגויות דיפלומטיות ==
* איראן מיוצגת בליטא באמצעות שגרירותה בוורשה, פולין.
* ליטא מיוצגת באיראן באמצעות שגרירותה באנקרה, טורקיה.

== קישורים חיצוניים ==

== הערות שוליים ==
הבונים העסוקים

הבונים העסוקים (באנגלית: The Busy Beavers) הוא סרט הנפשה קצר אמריקאי בביומו של ברט ג'ילט, אשר לוקח חלק בסדרת הסרטים "סימפוניות טיפשיות". הוא הופץ לראשונה בשנת 1931.

== עלילה ==
הסרט הקצר מראה קהילה של בונים אשר בונים את סכרם ובמהרה נראה בונה מסוים מנסה להציל אותו כשהוא מאוים על ידי שיטפון בזק.

== ביקורות ==
וראייטי (14 ביולי 1931): "אחד מהסרטים הטובים ביותר בסדרת סימפוניות טיפשיות ובין הטובים בסדרה הזו. בתיאטרון רוקסי, המוצג על המסך הרחב, הסרט קיבל אטרקטיביות נוספת. טוב בכל מקום. פועל עם תחושת המשכיות שסרטי אנימציה אחרים לא מצליחים להשיג למרות העובדה שהלקוחות שומעים רק את קולות הקשקושים של הבונים עם דיו וכמה קולות אינטרפולציה. רגע טוב אחד הוא כשפרץ ענן מכה באחד הבונים. אחר הוא המקום שבו עץ נופל על אחד מהם. עם זאת, הוא נשאר בחיים כדי להיות נהרס על ידי ינשוף מרוט לצחוק."<ref></ref>

הסרט היומי (19 ביולי 1931): "וולט דיסני עשה 'נוק-אאוט' כשהפיק את הסרט הזה מסדרת סימפונייות טיפשיות הזו. גאגים שהם ממש חדשים, אנימציה חלקה וחכמה וסינכרונית שלא מחמיצה אף פעימה. דיסני לקח נושא שמראה בונים בונים סכר כמו שרק בונים מצוירים יכולים לעשות את זה. הסרט מסתיים עם שיטפון ובונה בודד שמנסה להציל את הסכר מהרס. הסליל מהיר, מצחיק ומשובח."<ref></ref>

== מדיה ביתית ==
הסרט הופץ ב-4 בדצמבר 2001, באוצרות וולט דיסני: סימפוניות טיפשיות - קלאסיקות מוזיקליות היסטוריות.<ref></ref>

== קישורים חיצוניים ==

== הערות שוליים ==

קטגוריה:סימפוניות טיפשיות
קטגוריה:סרטי שחור-לבן אמריקאיים
קטגוריה:סרטים על מכרסמים
מאונטיין דיו

מאונטיין דיו (באנגלית: Mountain Dew; תעתיק מקוצר: Mtn Dew) הוא מותג משקאות הנמכר ברחבי העולם השייך לקבוצת פפסיקו וכולל משקאות מוגזים בטעם הדרים, מלון, ענבים ודובדבן.

מוצרי החברה מיוצרים משנת 1940 במפעל הראשי בצפון קרולינה, ארצות הברית.
סמליל החברה עד שנת 1969

שם המותג נגזר מהמילה מונשיין (Moonshine) שפירושה בסלנג אירי-סקוטי וויסקי תוצרת בית.

== היסטוריה ==
משקה המאונטיין דיו הומצא על ידי בארני (Barney) ואלי (Ally) הרטמן (Hartman) בשנת 1940 כמשקה שאותו ניתן לערבב עם ויסקי או משקאות חריפים אחרים.

בשנת 1958, שונתה הנוסחה של המשקה והזכויות עליו נרכשו על ידי תאגיד טיפ, שהתמחתה ביצירת טעמים לשימוש במשקאות מוגזים.

בשנת 1964, נרכש המותג בשנית על ידי חברת פפסי קולה שהתחילה לשווק ולהפיץ את המותג בארצות הברית וקנדה.

בשנת 1980, החלה החברה לייצר משקה בטעם הדרים וקפאין.

בשנת 1988, השיקה החברה משקה דיאט, מופחת קלוריות תחת השם, מאונטיין דיאט (Mountain Dew).

בשנת 2001, השיקה החברה משקה בטעם דובדבן תחת השם קוד רד (Code Red).

בשנת 2017, החזיק המותג בנתח שוק של כ-6.6 אחוז מכלל שוק המשקאות הקלים בארצות הברית.

== גלריה ==
<gallery>
קובץ:Mountain Dew CODE RED.jpg|בקבוק משקה בטעם דובדבן
קובץ:Mt. Dew (Mobile Legend Edition).jpg|בקבוק משקה בטעם ליים
קובץ:Diet mountain dew.jpg|בקבוק דיאט מאונטיין דיו
קובץ:Diet Mtn Dew.jpg|פחית דיאט מאונטיין דיו
קובץ:Mtn Dew Spark.jpg|פחית משקה בטעם ענבים
קובץ:Dew Code Red.jpg|פחית משקה בטעם דובדבן
קובץ:Mountain Dew Voo-DEW 2022.jpg|פחית משקה בטעם מלון
קובץ:Mtn. Dew Caffeine Free.png|פחית משקה נטול קפאין
</gallery>

== קישורים חיצוניים ==

* 

* 

== הערות שוליים ==

קטגוריה:מותגי משקאות
קטגוריה:משקאות מוגזים
קטגוריה:פפסיקו
יחסי איסלנד–הולנד

יחסי איסלנד–הולנד הם היחסים הדיפלומטיים בין איסלנד להולנד.

== סקירה כללית ==
איסלנד כוננה יחסים דיפלומטיים עם הולנד ב-9 בינואר 1946. כיום, שתי המדינות הן חברות מלאות בנאט"ו. 
הולנד חשובה מאוד כשותפת סחר של איסלנד. זהו נתיב המסחר העיקרי ליצוא איסלנדי. בשנת 2018, יותר מ-30% מכלל היצוא האיסלנדי עבר דרך הולנד. רוב הפרחים והירקות המיובאים לאיסלנד מקורם במגדלים וחברות הולנדיות או באמצעותן. קיימים עוד קשרים עסקיים רבים נוספים בין שתי המדינות ולמשל החברה הגדולה ביותר בבורסה האיסלנדית, Marel, היא גם איסלנדית וגם הולנדית ורשומה גם בבורסת אמסטרדם.

== נציגויות דיפלומטיות ==
* הולנד מיוצגת באיסלנד באמצעות שגרירותה באוסלו, נורווגיה, ובנוסף מחזיקה קונסוליית כבוד ברייקיאוויק.
* איסלנד מיוצגת בהולנד באמצעות שגרירותה בבריסל, בלגיה.

== קישורים חיצוניים ==

== הערות שוליים ==
יחסי איסלנד–ארמניה

יחסי איסלנד–ארמניה הם היחסים הדיפלומטיים בין איסלנד לארמניה.

== סקירה כללית ==
איסלנד כוננה יחסים דיפלומטיים עם ארמניה ב-15 במאי 1997. בשנת 2021 הסתכם היצוא מארמניה לאיסלנד ב-4,100 דולר, ואילו היבוא מאיסלנד לארמניה הסתכם ב-647,100 דולר.

== נציגויות דיפלומטיות ==
* ארמניה מיוצגת באיסלנד באמצעות שגרירותה בסטוקהולם, שוודיה.
* איסלנד מיוצגת בארמניה באמצעות שגרירותה במוסקבה, רוסיה, ובנוסף מחזיקה קונסוליית כבוד בירוואן.

== קישורים חיצוניים ==

== הערות שוליים ==
Burmaculex

Burmaculex הוא סוג של יתוש נכחד ממשפחת הכולכיתיים שהתקיים באמריקה הצפונית שלפני 95 מיליון שנה במשך הקרטיקון העליון. בסוג זה נכלל מין יחיד - Burmaculex antiquus, אשר תואר בידי החוקרים דייוויד גרימלדי וארט בורקט (Art Borkent) ב-2004.

חרק זה ידוע רק משרידי ענבר בורמזי , אשר התגלו במונטנה והיא הכילה מבנה אנטומי הדומה מעט לזה של יתושים כולכיתיים או לבני המשפחה Chaoboridae . מבנה איברי המישוש וגפי הפה המשומרים שנמצאו מרמזים שהנקבות בדומה ליתושים הקיימים ניזונו כמוצצי דם של בעלי חוליות כמו דינוזאורים ושאר זוחלים נכחדים.

==קישורים חיצוניים==

==הערות שוליים==

קטגוריה:כולכיתיים
קטגוריה:בעלי חיים שחיו בקרטיקון עליון באמריקה הצפונית
קטגוריה:חרקים שחיו במזוזואיקון
קטגוריה:מאובני טקסונים שתוארו ב-2004
אנס דבור

אנס דבור (בערבית: أنس دبور; נולד ב־29 באפריל 1991) הוא כדורגלן ערבי־ישראלי, המשחק בעמדות הקשר והקיצוני במועדון ספורט כפר קאסם.

== קריירת מועדונים ==
דבור החל את דרכו ככדורגלן במחלקת הנוער של מכבי אחי נצרת.

ב־29 במאי 2009 ערך את הופעתו הראשונה במדי הקבוצה הבוגרת בהפסד 4–2 להפועל בני לוד.

במהלך עונת 2012/2013 בליגה הלאומית כבש שמונה שערים לזכות קבוצתו, מה שהפך אותו לכובש השלישי לזכות הקבוצה באותה עונה, אחרי אלן מסודי וסרג' איילי, אשר הבקיעו 11 שערים כל אחד.

ב־14 במאי 2014 עבר למכבי נתניה, אך לאחר עונה אחת שב למכבי אחי נצרת. בשנת 2015 עבר להפועל חיפה, ולאחר שנה הושאל למכבי אחי נצרת, בו שיחק עד שנת 2019 (פרט להשאלתו לשנה להפועל בני לוד) ואז עבר להפועל אכסאל. באותה שנה חתם בהפועל ראשון לציון.

באוגוסט 2020 חתם במועדון בו החל את דרכו, מכבי אחי נצרת.

ב-16 ביוני 2023 חתם בהפועל עכו, אך ב-7 באוקטובר 2023 חתם באיחוד בני שפרעם.בקיץ 2024 הצטרף למועדון ספורט כפר קאסם.

== חיים אישיים ==
דבור בן במשפחה ערבית־מוסלמית המתגוררת בנצרת, ישראל. אחיו הצעיר ממנו בשנה, מואנס דבור, הוא כדורגלן נבחרת ישראל לשעבר ושחקנה של שבאב אל-אהלי מליגת העל של איחוד האמירויות הערביות. אביהם, קאסם, נהרג בתאונת דרכים בשנת 2009.

== קישורים חיצוניים ==

== הערות שוליים ==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי אחי נצרת
קטגוריה:כדורגלני מכבי נתניה
קטגוריה:כדורגלני הפועל חיפה
קטגוריה:כדורגלני הפועל בני לוד
קטגוריה:כדורגלני הפועל אכסאל
קטגוריה:כדורגלני הפועל ראשון לציון
קטגוריה:כדורגלני הפועל עכו
קטגוריה:כדורגלני איחוד בני שפרעם
קטגוריה:נצרת: כדורגלנים
קטגוריה:כדורגלנים ערבים ישראלים
קטגוריה:מוסלמים
קטגוריה:ישראלים שנולדו ב-1991
יחסי איסלנד–בולגריה

יחסי איסלנד–בולגריה הם היחסים הדיפלומטיים בין איסלנד לבולגריה.

== סקירה כללית ==
איסלנד כוננה יחסים דיפלומטיים עם הרפובליקה העממית של בולגריה ב-19 בנובמבר 1963. כיום, שתי המדינות הן חברות מלאות בנאט"ו. בשנת 2014 בולגריה חתמה על מזכרי הבנות ליישום המנגנון הפיננסי של האזור הכלכלי האירופי ויישום המנגנון הפיננסי הנורווגי לתקופה 2014–2021. מכוח שיתוף פעולה זה, בולגריה תקבל תמיכה כספית לפרויקטים בתחום החברתי והטריטוריאלי פיתוח ולכידות בסכום של 210.1 מיליון אירו הניתנים על ידי הרפובליקה של איסלנד, נסיכות ליכטנשטיין וממלכת נורווגיה. בולגריה הייתה בין הראשונות מתוך סך של 15 מדינות שחתמו על מזכרי ההבנות, שיספקו גם הזדמנות להעמקה נוספת של היחסים הבילטרליים.

== נציגויות דיפלומטיות ==
* בולגריה מיוצגת באיסלנד באמצעות שגרירותה באוסלו, נורווגיה, ובנוסף מחזיקה קונסוליית כבוד ברייקיאוויק.
* איסלנד מיוצגת בבולגריה באמצעות שגרירותה בקופנהגן, דנמרק, ובנוסף מחזיקה קונסוליית כבוד בסופיה.

== קישורים חיצוניים ==

== הערות שוליים ==
יצחק היהודי

יצחק היהודי (בלטינית: Isaac Judaeus; יצחק יהודאוס, מת ב-836) היה יהודי פרנקי בן המאה ה-8, יועץ לקיסר האימפריה הקרולינגית, קרל הגדול. יצחק שימש גם כמנהיג קהילה חשוב עבור הקהילה היהודית הפרנקית<ref name=":0"></ref>. על פי ספרו של ארתור ג'יי צוקרמן "A Jewish Princedom in Feudal France" (נסיכות יהודית בצרפת הפיאודלית), יצחק היה נצר לשושלת ראש הגולה, אולם טענה זו זכתה לביקורת מצד רבים.

== קורות חייו ומעשיו ==
יצחק נולד בנרבון שבצרפת. בבגרותו הפך לסוחר בולט בארצות פרנקים ומעבר להן, ככל הנראה כרדהני, והיה לאחד מיועצי קרל הגדול. יצחק פעל לראשונה בשרות קרל הגדול כשליחו לארץ הקודש, כשהחזיר סחורה יקרה. המשימה עלתה יפה מה שחיזק את היחסים בין שניהם. 

=== שגרירות לח'ליפות העבאסית ===
ציור קיר מהמאה ה-12 אצור במוזיאון הפראדו במדריד, ספרד]]
הארון אל-רשיד מקבל את משלחת קרל הגדול; ציור מ-1864
בשנת 797 נשלח יצחק, לצד שני דיפלומטים אחרים (לנטפרוי וסיגיסמונד), להארון א-רשיד, הח'ליף העבאסי החמישי. יצחק שימש כמדריך וכמתורגמן. המשלחת נועדה להדק את שיתוף הפעולה במאבק נגד האומיים והיוותה גורם חשוב בחיזוק היחסים העבאסים-קרולינגים . הח'ליף העניק לקרל הגדול שלל מתנות ובהן פיל אסייתי בשם אבו אל-עבאס<ref></ref>. בהיותו חבר המשלחת המשלחת היחיד ששרד, מונה יצחק על הבאת הפיל לאירופה. הם עשו את דרכם לאורך חופי מצרים והגיעו לקירואן, בירת איפריקיה (בעיקרה בשטחי תוניסיה). ככל הנראה בסיועו של האמיר אבראהים אבן אל-אע'לב, יצאו בהפלגה בים התיכון לאירופה. הם נחתו בפורטו ונרה שבחוף ליגוריה והגיעו לגנואה באוקטובר 801. את החורף עשו בוורצ'לי ובאביב, אחרי הפשרת השלגים, החלו בצעדה דרך הרי האלפים. בראשית יולי 802, חמש שנים אחרי צאתו של יצחק למזרח, הגיעו אל מעונו של הקיסר באאכן. אבו אל-עבאס הוצג בהזדמנויות שונות, ולבסוף שוּכן בעיר אאוגסבורג<ref></ref>.

==ראו גם==
* אבו אל-עבאס
* יהדות נרבון

==לקריאה נוספת==
*פילו מרדכי אברהם, [https://www.nli.org.il/he/books/NNL_ALEPH001782585/NLI מסעות יצחק היהודי ואבו הפיל: בין בגדאד לאאכן אשר בארץ הפרנקים, בימיו של הקיסר קארולוס הגדול], ירושלים: תיבל, תשנ"ח–1997

==קישורים חיצוניים==
* 
* אלי אשד, "[http://www.yekum.org/2012/03/מסעו-של-היהודי-יצחק-בשליחות-קרל-הגדול-א/ מסעו של היהודי יצחק והפיל אלעבאס]", באתר יקום תרבות, 4 במרץ 2012
== הערות שוליים ==

קטגוריה:דיפלומטים צרפתים
קטגוריה:בית דוד
קטגוריה:ראשי הגולה
קטגוריה:קרל הגדול
קטגוריה:נפטרים ב-836
סלאדג' מטאל

סלאדג' מטאל (באנגלית: Sludge Metal), הידוע גם בשם סלאדג' דום (Sludge Doom) או פשוט סלאדג (Sludge) הוא סגנון פיוז'ן קיצוני המשלב דום מטאל, הארדקור פאנק ולעיתים גם נויז רוק.<ref name=":0" /><ref name=":1" />

== מאפיינים ==
כמקובל בדום מטאל, להקות סלאדג' מנגנות בדרך כלל שירים כבדים, איטיים, עם גיטרות מכוונות נמוך, ועושות שימוש כבד בדיסטורשן, אך בנוסף לכך כוללות שירה צועקת או צווחנית, קטעים מהאגרסיביות, ומדי פעם קצב מהיר של ההארדקור פאנק.<ref name=":0">[https://rateyourmusic.com/genre/sludge-metal/ RYM: Sludge Metal]</ref><ref name=":1"></ref> הסלאדג' מטאל לרוב מכיל צלילים שוחקים מאוד. מבחינה לירית, התכנים לרוב מזוהים עם פסימיות, כאשר לעיתים קרובות מילות השירים מתמקדות בסבל, התמכרות לסמים, מיזנתרופיה, סוגיות חברתיות וניהיליזם.<ref name=":0" />

הז'אנר חולק מאפיינים מוזיקליים רבים עם סטונר מטאל. בשל קווי הדמיון בין הסגנונות הללו, יש לעיתים קרובות הצלבה בין שני הז'אנרים.<ref name=":0" /><ref></ref> עם זאת, מרבית להקות הסלאדג' מטאל נמנעות מהשימוש המופרז בפסיכדליה אשר מאפיין את הסטונר מטאל.

== היסטוריה ==

המלווינס (Melvins), שהאטו את קצב הפאנק רוק כדי לפתח צליל איטי וכבד משלהם, נחשבים לרוב לחלוצי הז'אנר.<ref></ref> בשנת 1984, להקת הפאנק רוק וההארדקור פאנק Black Flag הוציאה את האלבום My War, שכלל שירים בעלי סאונד איטי ו"חורק" יותר, פחות כמו סקס פיסטולס (Sex Pistols) ויותר כמו בלאק סבאת' (Black Sabbath). לעיתים, שלושת השירים האחרונים באלבום זה, שהיו איטיים משמעותית משאר החומרים של הלהקה, נחשבים לדוגמה הראשונה של סלאדג' מטאל.<ref name=":0" />

בנוסף למלווינס (Melvins), להקות מפתח בפיתוח של סלאדג' מטאל כוללות את Dystopia, Eyehategod, Down, Crowbar, Corrupted, Buzzoven, Acid Bath ו-Grief.<ref></ref>

==קישורים חיצוניים==

== הערות שוליים ==

קטגוריה:סגנונות מטאל
קטגוריה:דום מטאל
קטגוריה:פאנק (Punk)
Danube Company

חברת דנוב (בערבית: شركة الدانوب; באנגלית: Danube Company) היא רשת מרכולים סעודית<ref></ref><ref></ref>.

מטה החברה הראשי נמצא בעיר ג'דה, ערב הסעודית, מלבדו מפעילה החברה כ-47 סניפים נוספים ברחבי ערב הסעודית<ref></ref>.

== היסטוריה ==
החברה הוקמה בשנת 1987, אך סניף המרכול הראשון שלה נפתח בשנת 1993 בקניון הרה אינטרנשיונל (Heraa International) בג'דה<ref></ref>.

בשנת 2006, פתחה שני מרכולים, בקניון הייאט (Hayat) ובמרכז פנורמה (Panorama) בריאד<ref></ref>.

בשנת 2010, הפעילה החברה כ-47 סניפים ברחבי ערב הסעודית ובנוסף מפעילה אתר להזמנות דרך האינטרנט<ref></ref>.

בשנת 2018, זכתה החברה בפרס הטכנולוגיה הקמעונאית המובילה במזרח התיכון<ref></ref>.

בשנת 2019, זכתה החברה בפרס עבור טרנספורמציה הדיגיטלית של השנה<ref></ref>.

בשנת 2020, זכתה בפרס למצוינות בתעשיית המזון והמשקאות<ref></ref>.

== קישורים חיצוניים ==
* 

== הערות שוליים ==

קטגוריה:חברות סעודיות
קטגוריה:חנויות
קטגוריה:חנויות מזון
פרס המוזיקה של MTV אירופה לאמן הלטיני הטוב ביותר

פרס המוזיקה של MTV אירופה לאמן הלטיני הטוב ביותר מוענק מאז שנת 2020.

זוהי אחת הקטגוריות הלטיניות הנוכחיות של הטקס יחד עם המופע הטוב ביותר בקאריביים, צפון, דרום ומרכז אמריקה הלטינית. הקטגוריה זו, בשונה מהאחרות, היא גם היחידה שמתגמלת אמני/ים של מוזיקה לטינית כז'אנר מוזיקלי, ולא כלאום.

== זוכים ומועמדים ==
הזוכים רשומים ראשונים ובטקסט מודגש.
{| class="mw-collapsible toccolours" width="50%"
!<big>שנות ה-2020</big>
|-
!2020<ref></ref>
|- style="background:#B0C4DE"
|קרול ג'י
|-
|אנואל AA
|-
|באד באני
|-
|ג'יי באלווין
|-
|מאלומה
|-
|אוזונה
|-
!2021<ref></ref>
|- style="background:#B0C4DE"
|מאלומה
|-
|באד באני
|-
|ג'יי באלווין
|-
|ראו אלחנדרו
|-
|רוסליה
|-
|שאקירה
|-
!2022
|- style="background:#B0C4DE"
|אניטה
|-
|באד באני
|-
|ג'יי באלווין
|-
|בקי ג'י
|-
|רוסליה
|-
|שאקירה
|-
!2023<ref name=":0"></ref>
|- style="background:#B0C4DE"
|אניטה
|-
|באד באני
|-
|פסו פלומה
|-
|קרול ג'י
|-
|רוסליה
|-
|שאקירה
|}

== שיאני מועמדויות וזכיות ==
=== מועמדויות ===
* 3 מועמדויות: באד באני, ג'יי באלווין
* 2 מועמדויות: מאלומה, רוסליה, שאקירה

== ראו גם ==
* פרס הווידאו קליפים של MTV לאמן הלטיני הטוב ביותר
* פרס המוזיקה של MTV אירופה למופע הלטיני – צפון הטוב ביותר
* פרס המוזיקה של MTV אירופה למופע הלטיני – מרכז הטוב ביותר
* פרס המוזיקה של MTV אירופה למופע הלטיני – דרום הטוב ביותר
* פרס המוזיקה של MTV אירופה למופע הקריבי הטוב ביותר

== הערות שוליים ==

אמן לטיני
קטגוריה:מוזיקה לטינו-אמריקאית
291 אליס

291 אליס (בשמו הרשמי: 291 Alice) הוא אסטרואיד בחגורת האסטרואידים שהתגלה ב-25 באפריל 1890 על ידי האסטרונום האוסטרי יוהאן פאליזה ממצפה הכוכבים בווינה. ביום למחרת הוא התגלה באופן עצמאי על ידי האסטרונום אוגוסט שרלואיס . שמו של האסטרואיד ניתן לו על ידי אגודת האסטרונומיה של צרפת ומקור השם לא ידוע<ref></ref>.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 209.88 ימים (3.31 שנים) וקוטרו הממוצע 14.97 ק"מ. הוא נע במהירות ממוצעת של 19.98063987 קמ"ש בזווית 1.85339º<ref></ref>.

== קישורים חיצוניים ==

* 

== הערות שוליים ==

קטגוריה:חגורת האסטרואידים
פרס המוזיקה של MTV אירופה לאמן ה-R&B טוב ביותר

פרס המוזיקה של MTV אירופה לאמן ה-R&B טוב ביותר הוענק לראשונה במהלך הטקס של שנת 1997 והופסק לאחר הטקס של שנת 2006, אך הוחזר מאוחר יותר לטקס של שנת 2022. שיאנית הזכיות בקטגוריה היא אלישה קיז ואילו שיאניות המועמדויות הן ביונסה וג'ניפר לופז.

== זוכים ומועמדים ==
{| class="toccolours mw-collapsible mw-collapsed" width="50%"
!<big>שנות ה-90</big>
|-
!1997<ref></ref>
|- style="background:#B0C4DE"
|Blackstreet
|-
|טוני ברקסטון
|-
|ג'ינוווין
|-
|מייקל ג'קסון
|-
|אר. קלי
|-
!1999<ref></ref>
|- style="background:#B0C4DE"
|ויטני יוסטון
|-
|מריה קארי
|-
|לורן היל
|-
|ג'ניפר לופז
|-
|TLC
|}
{| class="toccolours mw-collapsible mw-collapsed" width="50%"
!<big>שנות ה-2000</big>
|-
!2000<ref></ref>
|- style="background:#B0C4DE"
|ג'ניפר לופז
|-
|אליה
|-
|דסטיניז צ'יילד
|-
|ג'נט ג'קסון
|-
|סיסקו
|-
!2001<ref></ref>
|- style="background:#B0C4DE"
|קרייג דייוויד
|-
|דסטיניז צ'יילד
|-
|ג'נט ג'קסון
|-
|וייקליף ז'אן
|-
|אאוטקאסט
|-
!2002<ref></ref>
|- style="background:#B0C4DE"
|אלישה קיז
|-
|אשנטי
|-
|ביונסה
|-
|מרי ג'יי בלייג'
|-
|ג'ניפר לופז
|-
!2003
|- style="background:#B0C4DE"
|ביונסה
|-
|אשנטי
|-
|מרי ג'יי בלייג'
|-
|קרייג דייוויד
|-
|ג'ניפר לופז
|-
!2004<ref></ref>
|- style="background:#B0C4DE"
|אלישה קיז
|-
|ביונסה
|-
|קליס
|-
|אאוטקאסט
|-
|אשר
|-
!2005
|- style="background:#B0C4DE"
|אלישה קיז
|-
|מריה קארי
|-
|ג'ון לג'נד
|-
|מריו
|-
|אשר
|-
!2006<ref></ref>
|- style="background:#B0C4DE"
|ריהאנה
|-
|ביונסה
|-
|מרי ג'יי בלייג'
|-
|אאוטקאסט
|-
|פארל
|}
{| class="toccolours mw-collapsible mw-collapsed" width="50%"
!<big>שנות ה-2020</big>
|-
!2022
|- style="background:#B0C4DE"
|קלואי
|-
|H.E.R.
|-
|חאליד
|-
|גיביון
|-
|סאמר ווקר
|-
|סיזה
|-
!2023<ref name=":0"></ref>
|- style="background:#B0C4DE"
|כריס בראון
|-
|אשר
|-
|סאמר ווקר
|-
|סטיב לייסי
|-
|סיזה
|-
|קלואי
|}

== שיאני מועמדויות וזכיות ==
=== זכיות ===
* 3 זכיות: אלישה קיז

=== מועמדויות ===
* 4 מועמדויות: ג'ניפר לופז, ביונסה
* 3 מועמדויות: אאוטקאסט, אלישה קיז, מרי ג'יי בלייג', אשר
* 2 מועמדויות: מריה קארי, דסטיניז צ'יילד, ג'נט ג'קסון, קרייג דייוויד, אשנטי, סאמר ווקר, סיזה, קלואי

== הערות שוליים ==

אמן R&B
Panda Retail Company

חברת פנדה ריטייל (בערבית: شركة بنده للتجزئة; באנגלית: Panda Retail Company) היא רשת מרכולים סעודית<ref></ref><ref></ref>.

מטה החברה הראשי נמצא בעיר ריאד, ערב הסעודית, מלבדו מפעילה החברה כ-150 סניפים נוספים ברחבי ערב הסעודית<ref></ref>.

== היסטוריה ==
החברה הוקמה בשנת 1981 בריאד ועסקה תחילה בייבוא של מוצרי מזון, בגדים ומוצרי חשמל.

בשנת 1993, רכש היזם אל-וליד בן טלאל 50.1 אחוז ממניות החברה ומיזג אותה עם חברת הקמעונאות אל-עזיזיה מרקטס (Al-Azizia Markets)<ref></ref>.

בשנת 1998, מוזגה החברה עם חברת השמן הסעודית יונייטד עזיזיה סאפולה (United Azizia Safola) ומותגה מחדש תחת השם יונייטד עזיזיה סאבולה (United Azizia Savola)<ref></ref>.

בשנת 2003, הוכנסה החברה לספר השיאים של גינס לאחר שהשיקה את קופסת הפרמידה הגדולה ביותר בעולם<ref></ref>.

בשנת 2004, הקימה את המרכול הראשון שלה תחת השם היפר פנדה (HyperPanda).

בשנת 2006, פתחה את המרכול החמישי בערב הסעודית ובאותה שנה פתחה סניף ראשון בקניון פסטיבל סיטי (Festival City Mall) בדובאי.

בשנת 2007, רשמה החברה מכירות בגובה של כ-3.7 מיליארד ריאל סעודי.

בשנת 2008, רכשה החברה את רשת המרכולים גיאנט סטור (Giant Stores) ומיזגה אותה אל פעילותה.

בשנת 2015, פתחה החברה את חנות המרכול הראשונה שלה במצרים.

בשנת 2016, הפעילה החברה כ-65 חנויות היפר פנדה (HyperPanda) ועוד כ-156 סניפי פנדה צ'יין (Panda Chain).

== קישורים חיצוניים ==

* 

== הערות שוליים ==

קטגוריה:חברות סעודיות
קטגוריה:חנויות
קטגוריה:חנויות מזון
חיים יעקב וידרביץ

הרב חיים יעקב ווידרביץ (ז' בכסלו תקצ"ה, 1834 - י"ב באייר תרע"א, 1911) היה מחשובי רבני חב"ד בדורו של הצמח צדק. במשך שש עשרה שנים כיהן כרבה של מוסקבה, לאחר מכן היגר לניו יורק שם שימש כרב עדת חסידי חב"ד בארצות הברית.<ref></ref>

== ביוגרפיה ==
נולד בדוברומיסל שבמחוז מוהילוב (בלארוס) לר' בנימין וידרביץ. הוסמך לרבנות על ידי הצמח צדק מליובביטש. לאחר נישואיו עם תמרה, התמנה לכהן כרבה של צ'רניקה שבמחוז מוהילוב.

בשנת תרט"ו (1855) התמנה כרב עדת החסידים בעיירה קופישאק שבמחוז ויטבסק, שם כיהן עד שנת תרכ"ז (1867). בשנת תרל"ו (1876) נשלח לכהן ברבנות במוסקבה. וכיהן שם ברבנות במשך שש עשרה שנים. בשנת תרנ"ב (1892) התחוללה מהפכה שלטונית ברוסיה הצארית, ובעקבות הפרעות וההחלטה על גירוש היהודים ממוסקבה, החליט להגר לניו יורק יחד עם משפחתו.

לאחר מותו של ה'צמח צדק' ערך הרב וידרביץ את שו"ת צמח צדק. בנוסף, עסק בהגהת ועריכת כתבים נוספים של ה'צמח צדק'.

תקופת מגוריו באמריקה נמשכה כ-19 שנה. בשנת תרע"א (1911) חלה, ולאחר מספר חודשים נפטר בי"ב אייר בהיותו בגיל שבעים ושש.

== קישורים חיצוניים ==
* [https://chabadpedia.co.il/index.php/חיים_יעקב_ווידרביץ הרב חיים יעקב וידרביץ], באתר חב"דפדיה

== הערות שוליים ==

קטגוריה:רבני חב"ד במאה ה-19
קטגוריה:מוסקבה: רבנים
קטגוריה:יהודים שהיגרו מרוסיה לארצות הברית
קטגוריה:ילידי 1834
קטגוריה:נפטרים ב-1911
כתובת בעלשמם

כתובת בעלשמם היא כתובת פיניקית מהעיר חמון, המקדישה שער ודלתות לאל בעל־שמים.

==גילוי==
הכתובת התגלתה ב־1860–1861, הארוכה מבין שלוש הכתובות שנמצאו באתר ב־Mission de Phénicie של ארנסט רנן,<ref name="Levy">: "Die umfangreichste der drei Inschriften liest man auf einer Alabaster-Platte von ungefähr 32 Centimeter Länge und 29 Centimeter Breite. Der Stein wurde in dem Fundamente eines der verfallenen Häuser gefunden, welche den Hügel bedecken. Die Schrift ist nicht tief eingegraben und hat keinen monumentalen Charakter. Der Stein ist fast unversehrt, bis auf den Anfang, aus acht Buchstaben bestehend, der sich theils durch die vorhandenen Spuren, theils durch den Inhalt der Inschrift wieder herstellen lässt."</ref> כולן מהצד הצפוני של הגבעה;<ref>, “Ces trois inscriptions ont été trouvées sous terre, sur le côté nord du mamelon surmonté de colonnes ioniques et couvert de ruines qu'on appelle Oumm el-Awamid'. Les originaux sont déposés au musée Napoléon III.”</ref> כתובת זאת נמצאה ביסוד אחד הבתים החרבים על הגבעה,<ref name="Levy" /> או אולי במקדש מלך־עשתרת אלוהי העיר.<ref></ref>

== הכתובת ==
פרסום הכתובת ב־[[Mission de Phénicie]]
הכתובת ידועה בסימונים KAI 18 ו־CIS I 7, ותוכנה הוא:

נחום סלושץ באר: . הכתובות היא כתובת נדר פיניקית לבעל־שמים, המקדישה לאל שער ודלתות בפלג (פלך, נהר או נמל; ואולי רובע בעיר) של לאודיכא, היא לדקיה, או עיר בשם דומה בסביבות צור המוזכרת בספרות התלמודית.<ref>CIS I 7, כרך 1 עמ' 32, לפי ; ראו ספרי על דברים ל"ג כ"ד</ref> "עם צר" הוא שם הממשלה האוטונומית של העיר, ומניין השנים תבסס על שנת מתן האוטונומיה, היא שנת 275 לפנה"ס, ומכאן שהכתובת נכתבה בשנת 132 לפנה"ס; שנה זאת מסתדרת עם ספירת שנות מלכותו של תלמי הראשון (הוא "אדון מלכים") מקרב עזה ב־312 לפנה"ס.<ref></ref>

== ראו גם ==
* חמון
* כתובות חמון
* רשימת כתובות כנעניות וארמיות

== לקריאה נוספת ==
<div style="direction: ltr;">
* 
* 
* Ledrain, Eugène, [http://bibliotheque-numerique.inha.fr/idurl/1/9874 Notice sommaire des monuments phéniciens du Musée du Louvre], Musée du Louvre, Paris, Librairies des imprimeries réunies, 1888, p. 60, n° 126
* 
* 
* 
</div>

== קישורים חיצוניים ==

== הערות שוליים ==

קטגוריה:כתובות בפיניקית
קטגוריה:ממצאים ארכאולוגיים מאבן
קטגוריה:כתובות KAI
קטגוריה:לבנון: ארכאולוגיה
קטגוריה:אוספי מוזיאון הלובר
הרנן גלינדס

הרנן איסמאל גלינדס (בספרדית: Hernán Ismael Galíndez; נולד ב-30 במרץ 1987 ברוסאריו שבארגנטינה) הוא כדורגלן אקוודורי יליד ארגנטינה המשחק בעמדת השוער בקבוצת אוקאס מליגת העל האקוודורית ובנבחרת אקוודור.

== קריירת מועדונים ==
גלינדס גדל במחלקות הנוער של אסטרז'ה ג'וניורס ורוסאריו סנטראל. הוא החל את הקריירה המקצוענית שלו בקבוצה הבוגרת של רוסאריו סנטראל במסגרת ליגת העל הארגנטינאית, וערך 25 הופעות ליגה במדי המועדון. בעונת הושאל לקילמס מליגת העל הארגנטינאית, במדיה ערך 15 הופעות ליגה.

בשנת 2012 חתם גלינדס בריינג'רס דה טלקה והושאל לאוניברסידד קאתוליקה דל אקוודור מליגת המשנה האקוודורית. לאחר שהעפיל עם המועדון לליגת העל האקוודורית, חתם במועדון באופן קבוע. בסך הכל ערך 370 הופעות ליגה במדי המועדון, ואף הבקיע שער בבעיטת עונשין מ-11 מטרים בניצחון 2-0 על קלאן ז'ובניל בעונת .

ב-4 בינואר 2022 חתם באוניברסידד דה צ'ילה מליגת העל הצ'יליאנית, במדיה ערך 14 הופעות ליגה.

ב-3 ביולי 2022 חתם באוקאס מליגת העל האקוודורית.

== קריירה בינלאומית ==
גלינדס היה חלק מסגל נבחרת אקוודור בטורניר קופה אמריקה 2021. ב-23 ביוני 2021 ערך את הופעת הבכורה שלו בנבחרת, בתיקו 2-2 נגד נבחרת פרו במסגרת שלב הבתים של הטורניר. בסך הכל ערך שלוש הופעות בטורניר.

נכלל בסגל נבחרת אקוודור לטורניר מונדיאל 2022.

נכלל בסגל נבחרת אקוודור לטורניר קופה אמריקה 2024.

== קישורים חיצוניים ==

== הערות שוליים ==

קטגוריה:כדורגלנים אקוודורים
קטגוריה:כדורגלנים ארגנטינאים
קטגוריה:שוערי כדורגל אקוודורים
קטגוריה:שוערי כדורגל ארגנטינאים
קטגוריה:רוסאריו: כדורגלנים
קטגוריה:כדורגלני רוסאריו סנטראל
קטגוריה:כדורגלני קילמס אתלטיקו קלוב
קטגוריה:כדורגלני אוניברסידד דה צ'ילה
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:ארגנטינאים שנולדו ב-1987
קטגוריה:אקוודורים שנולדו ב-1987